Nr. L 351/32 De Europæiske Fællesskabers Tidende 2. 12. 92 RÅDETS BESLUTNING af 23. november 1992 om bemyndigelse af Den Franske Republik til at anvende diverse foranstaltnin- ger, der fraviger artikel 17 og artikel 22, stk. 3, 4 og 5, i sjette direktiv 77/388/EØF om harmonisering af medlemsstaternes lovgivning om omsætningsafgifter (92/544/BØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdi- afgiftssystem : ensartet beregningsgrundlag (), særlig artikel 27, under henvisning til forslag fra Kommissionen, og ud fra følgende betragtninger : I henhold til artikel 27, stk. 1, i ovennævnte direktiv kan mRådet med enstemmighed på forslag af Kommissionen give en medlemsstat tilladelse til at indføre særlige foran- staltninger, der fraviger bestemmelserne i nævnte direktiv, for at forenkle afgiftsopkrævningen eller for at undgå visse former for svig eller unddragelse ; Den Franske Republik har ved skrivelse, som Kommis- sionen modtog den 12. marts 1992, anmodet om tilladelse til at træffe foranstaltninger med henblik på dels at indføre opkrævning ved kilden af den afgift, som skal erlægges af kunstnere, og et standardfradrag for disse, dels at give kunstnere mulighed for udtrykkeligt at give afkald på at komme ind under denne ordning ; disse foranstaltninger fraviger artikel 17 i ovennævnte direktiv om fradragsrettens indtræden og omfang samt artikel 22, stk. 3, 4 og 5, i nævnte direktiv om forpligtelser for betalingspligtige personer ; de øvrige medlemsstater blev underrettet om Den Franske Republiks anmodning den 10. april 1992; de foreslåede foranstaltninger til forenkling af afgiftsop- krævningen har til formål at gøre afgiftspligten mere acceptabel for kunstnere ; anmodningen kan imødekommes på visse betingelser ; tilladelsen er midlertidig, således at der kan foretages en evaluering af foranstaltningernes virkning ; Kommissionen forelægger senest den 31. december 1996 Rådet en rapport om disse undtagelsesforanstaltninger om () EFT nr. L 145 af 13. 6. 1977, s. 1. Direktivet er senest ændret ved direktiv 91/680/EØF (EFT nr. L 376 af 31. 12. 1991, s. 1). nødvendigt ledsaget af et forslag til beslutning om forlæn- gelse af bemyndigelsen ; undtagelsesforanstaltningen skulle ikke få nogen indvirk- ning på de af Fællesskabets egne indtægter, der hidrører fra merværdiafgiften — VEDTAGET FØLGENDE BESLUTNING : Artikel 1 Som fravigelse fra artikel 17 og artikel 22, stk. 3, 4 og 5, i direktiv 77/388/EØF bemyndiges Den Franske Republik fra 1. januar 1992 til 31. december 1996 til at: — indføre opkrævning ved kilden af den afgift, som skal erlægges af kunstnere, når de honorarer, de modtager, udbetales af forlæggere, copyrightselskaber eller producenter — anvende et standardfradrag på 0,80 % i kunstnerhono- raret. Dette standardfradrag udelukker alle andre fradrag. Artikel 2 Efter gennemgang af en rapport fra Kommissionen om anvendelsen af den i artikel 1 omhandlede bemyndigelse, om nødvendigt ledsaget af et forslag til beslutning, træffer Rådet på grundlag af dette eventuelle forslag senest den 31. december 1996 bestemmelse om, hvorvidt den omhandlede bemyndigelse skal forlænges. Artikel 3 Denne beslutning er rettet til Den Franske Republik. Udfærdiget i Bruxelles, den 23., november 1992. På Rådets vegne N. LAMONT Formand